Blade

Blade (Eric Brooks) er en tegneseriefigur, skapt i 1973 av Marv Wolfman og Gene Colan som en bifigur i tegneserien The Tomb of Dracula (Marvel Comics)

Blades mor ble bitt av en vampyr mens hun fødte Blade. Han ble da født som «dhampir», et menneske med vampyr-gener.

Blades første opptreden var i The Tomb of Dracula nr. 10 (1973).  

Det er laget flere filmer og en TV-serie om Blade. Wesley Snipes spilte vampyrjegeren i filmene mens Kirk Jones Sticky Fingaz spilte rollen i TV-serien.

 Bakgrunn 
Eric Cross Brooks / Frank Blade ble født ved et bordell i London, England, i 1929. Moren hans var Tara Vanessa Cross-Brooks, Når Tara opplevde alvorlige komplikasjoner i forbindelse med fødselen, ble en lege tilkalt. Men denne legen visste seg å være vampyren Deacon Frost, som drepte Tara ved å drikke alt blodet hennes. Imidlertid ga dette utilsiktet enkelte vampyr-enzymer til baby-sønnen hennes når han ble født. Den fremtidige vampyr-jegeren ble dermed delvis vampyr, og dette forhindret ham fra å bli en vampyr når han blir bitt av andre vampyrer.

Faren hans Lucas Cross ble tidligere fengslet i hjemlandet Latveria, og den unge Blade vokste derfor opp ved bordellet hvor han ble født. I en alder av 9 år, når han kommer hjem fra skolen en dag, ser han en gammel mann bli angrepet av tre vampyrer. Hjalp mannen, Jamal Afari, med å distrahere angriperne slik at Afari kommer seg unna. Afari blir snart en farsfigur for gutten, lærer ham musikk, og trener ham til å slåss mot vampyrer. Han er snart i stand til å beseire mange av de svake, yngre vampyrene. Den unge mannen blir etter hvert en idrettsutøver på olympisk nivå, og en formidabel kampsport-utøver. Hans dyktighet med kniver ga ham kallenavnet "Blade" og vampyrene de motarbeidet begynte snart å frykte ham.

Blades enkle seire gjorde ham snart kjepphøy. Han sluttet seg til en gjeng unge jegere, Bloodshadows, ledet av Cyrus Cutter, som senere ble drept av Blade - på grunn av Blades misbilligelse av Cutters handlinger som leder. Glory Anah, Cutters kjæreste, ble Blades første kjærlighet. Etter å ha reist til London, hvor gruppen i flere måneder jaktet på vampyrer, demoner og trollmenn under Blades ledelse, møtte gruppen en mye eldre og kraftigere vampyr enn noen andre Blade hadde møtt tidligere - ved navn Lamia. Blade beseiret så vidt Lamia, som slaktet de andre Bloodshadows og bet Glory. Dette gjorde Glory til en vampyr. Selv om Glory senere nektet å drepe Blade, advarte hun om at han aldri burde lete etter henne - ellers ville hun drepe ham. Denne tragiske opplevelsen forandret Blade betraktelig, ettersom han ble mye mer fokusert og målbevisst i vampyr-jakten.

Etter at Afari ble bitt av en vampyr, dreper Blade ham av barmhjertighet. Han tar deretter opp jakten på Dracula igjen. Men Dracula overlever, og dreper alle vampyr-jegerne bortsett fra Blade og Musenda - som til slutt trekker seg fra vampyr-jakten. Blade fant til slutt igjen Dracula i Paris, hvor han også møtte vampyr-jegeren Quincy Harker - sønnen til Jonathan Harker - som Blade allerede kjente av rykte. Han møter også vampyr-jegeren Rachel van Helsing, oldebarnet til Abraham Van Helsing og Frank Drake, den siste dødelige etterkommeren etter Dracula.

Blades jakt på mannen som hadde drept moren hans førte ham etter hvert til Boston, Massachusetts, hvor han allierte seg med Dracula mot Doctor Sun. tter dette slaget forsvant Dracula, og Blade legger igjen ut på egen hånd. Han møtte til slutt Hannibal King, en privatdetektiv som  Frost hadde forvandlet til en vampyr. De slår seg sammen for å ta opp jakten på Frost. De slåss også sammen mot Blades onde dobbeltgjenger, som absorberte den ekte Blade. Frost hadde skapt en hær av vampyriske dobbeltgjengere, en dobbeltgjenger for hvert av ofrene hans.

 Filmer 
Blade
Blade II 	
Blade: Trinity

Kategori:Filmfigurer
Kategori:Figurer fra Marvel Comics‎

it:Blade (personaggio)